Gemeng Bartreng

D' ass eng vun den  lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft  vun där se och hiren Numm huet.

 Uertschaften an der Gemeng 
Zu der Gemeng Bartreng gehéieren ausser Bartreng selwer nach déi follgend Lieu-diten an Häff:

 Tossebierg
 Bartreng-Gare
 Helfenter Bréck
 Findelshaff
 Gréiwelsser Barrière a Gréiwelsser Haff
 Nidert mat dem Niderterhaff an engem Haus
 Boufert mat dem Bouferterhaff an engem Haus
 Luerenzscheier mat dem Luerenzscheierhaff

 Kadastersektiounen 
D'Gemeng Bartreng huet dräi Kadastersektiounen:
 A de Bertrange mat 550,4480 ha
 B de Beaufort mat 522,2668 ha
 C de Lorenzscheuer mat 665,1936 ha

 Geographie 
D'Gemeng Bartreng läit westlech vun der Stad Lëtzebuerg op enger Héicht tëscht zirka 280 an 345 m (NG-L).

D'Nopeschgemenge si Mamer a Stroossen am Norden, Lëtzebuerg am Osten, Leideleng a Reckeng op der Mess am Süden an Dippech am Westen.

Duerch d'Gemeng leeft vu Westen no Osten d'Péitruss. D'Grouf, eng Baach déi hiren Ursprong gradewéi d'Péitruss am ëstlechen Deel vun der Gemeng Dippech huet, leeft och vu Westen no Osten duerch d'Gemeng a fléisst da bei der Helfenter Bréck an d'Péitruss.
 Verkéier 
Iwwer den Tossebierg leeft d'Nationalstrooss N6 déi op hirer ganzer Längt zu der Voie de la Liberté gehéiert.

Weider wichteg Stroosse sinn d' an d', déi d'Verbindung tëscht der N6 an der  maachen, déi an Ost-Westrichtung duerch d'Gemeng féiert.

Op der Helfenter Bréck ass d'Gemeng un d'Autobunn  ugeschloss, déi do zirka 350 m iwwer d'Gebitt vun der Gemeng leeft.

Ausserdeem lafen nach d'Chemin reprisen CR163 an CR181 duerch d'Gemeng.

D'Gemeng ass duerch d'Eisebunnsstreck Lëtzebuerg-Klengbetten un d'Eisebunnsnetz ugeschloss un där se eng Gare huet.

Duerch d'AVL-Buslinne 5, 6, 8, 10, 11 a 16 ass d'Gemeng duerch Busse mat der Stad Lëtzebuerg verbonnen.

 Geschicht 
Den 1. Januar 1850 (duerch Gesetz vum 6. August 1849) goufen d'Sektioun Stroossen an den Deel vun der Sektioun Reckendall dat um "ban de Strassen" louch, vun der Gemeng Bartreng ofgetrennt, fir eng nei Gemeng Stroossen ze schafen.

Am Annuaire officiel 1917 fënnt ee fir d'Gemeng Bartreng 1.202 Awunner, 250 bewunnten Haiser an 252 Famillen.

 Wope vu Bartreng 
100pxBeschreiwung am Originaltext
Coupé d'argent et de gueules, au lion de l'un en l'autre, armé, lampassé et couronné d'or, la queue fourchue et passée en sautoir.Déi gedeelt Emailer kommen aus dem Wope vun den Häre vu Bertrange-lez-Thionville. De rouden Deel vum Léiw, ass vum Léiw vum Lëtzebuerger Wopen, an de sëlweren Deel kënnt aus dem Wope vum Jang de Blannen dee sengem natierleche Meedche Colette, dat mam Gerard Barong vu Rodstock bestuet war, d'Seigneurerie Bartreng geschenkt hat.
Entwécklung vun der Awunnerzuel

Quell: STATEC

 Politik 
De Gemengerot vu Bartreng gëtt nom Proporz-Walsystem gewielt. E setzt sech zanter 2011 aus 13 Conseilleren zesummen.

No de Gemengerotswale vum 8. Oktober 2017, bei deenen d'DP déi absolut Majoritéit krut, stellt dës Partei de Schäfferot, mam Frank Colabianchi als Buergermeeschter."De Frank Colabianchi behält Buergermeeschterposten." rtl.lu,12.10.2017, 10:09:56. Virdru war d'DP an enger Koalitioun mat deene Gréngen.

Zesummesetzung 
 Joer  CSV  DP  gréng  LSAP  1999  2  7  -  2 2005  3  6  1  1 2011  3  6  3  1 2017  3  7  2  1 2023  3  7  2  1 

 Buergermeeschteren 
Lëscht vun de Buergermeeschtere vu Bartreng:

 1805 – 1808: Jacques Philippe Joseph d'Huart
 1809 – 1816: Jean Pierre Suttor 
 1817 – 1824: Jean-François-Joseph d'Huart
 1825 – 1830: Jean-François Molitor
 1831 – 1837: Jean-François-Joseph d'Huart
 1838 – 1843: Jean Beissel vu Stroossen
 1844 – 1848: Richard Wolter vu StroossenARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844
 1849 – 1854: Pierre Hutmacher
 1855 – 1860: Nicolas Goergen
 1661 – 1868: Jean-Pierre Muller
 1869 – 1875: Théophile Fries
 1875 – 1878: Jean-Pierre Muller
 1879 – 1884: Hubert Hilger
 1885 – 1896: Alexandre de Colnet
 1897 – 1908: Hubert Hilger
 1909 – 1918: Jean Kaufmann
 1918 – 1925: Jean Theisen
 1925 – 1935: Antoine Schneider
 1935 – 1940: Nicolas Hilger
 1944 – 1957: Nicolas Hilger
 1958 – 1972: André Wolff
 1972 – 1981: Joseph Marson
 1982 – 2001: Niki Bettendorf
 2002 – 2009: Paul Geimer
 2009 – 2022: Frank Colabianchi
 2022 – 2025: Monique Smit-Thijs
 zanter 2025: Youri de Smet"De Youri de Smet ersetzt d'Monique Smit-Thijs als Buergermeeschter." rtl.lu, 25.04.2025.

 Jumelage 
Zanter dem 23. Mäerz 1997 ass Bartreng mat der italieenescher Gemeng Santa Maria Nuovo (Regioun Marken (Marche), Provënz Ancona) jumeléiert.

 Interkommunal Syndikater 
D'Gemeng Bartreng ass Member vu follgenden interkommunale Syndikater: 

 C.N.I. "Les Thermes"
 SES
 SICA
 SICEC
 SICONA-Sud-Ouest
 SIDOR
 SIGI
 SYVICOL

 Kuckeswäertes an der Gemeng 
 Schlass Schauwebuerg
 Schlass De Colnet d'Huart
 Kierch Bartreng
 Bemierkenswäert Lannenallee um Gréiwelsser Haff
 d'Nëmmeswiss, en Naturschutzgebitt

 Perséinlechkeeten aus der Gemeng Bartreng 

 Alexandre de Colnet d'Huart (1821-1905), Politiker

 Literatur 
 Helbach, Jos: Der private Grossgrundbesitz in Luxemburg im 19. Jahrhundert - Seine Entwicklung und sein Schicksal, Eegeverlag, 2009. S. 29 - S. 40

 Kuckt och 

 Gare Bartreng-Stroossen

 Um Spaweck 

 Offiziell Säit vun der Gemeng Bartreng
 D'Gemeng Bartreng op der Websäit vum Syvicol

Bartreng